62017TO0532_INF
Διάταξη του Γενικού Δικαστηρίου (όγδοο τμήμα) της 22ας Ιανουαρίου 2025 –Coral Venture κατά ΕΣΕ
(Υπόθεση T‑532/17)
«Προσφυγή ακυρώσεως και αγωγή αποζημιώσεως – Οικονομική και νομισματική πολιτική – Ενιαίος μηχανισμός εξυγίανσης των πιστωτικών ιδρυμάτων και ορισμένων επιχειρήσεων επενδύσεων – Καθεστώς εξυγίανσης για την Banco Popular Español – Πράξη μη δεκτική προσφυγής – Προδήλως απαράδεκτο»
1.
Προσφυγή ακυρώσεως – Πράξεις δεκτικές προσφυγής – Έννοια – Πράξεις παράγουσες δεσμευτικά έννομα αποτελέσματα – Προπαρασκευαστικές πράξεις – Απόφαση του Ενιαίου Συμβουλίου Εξυγίανσης (ΕΣΕ) σχετικά με την έγκριση καθεστώτος εξυγίανσης – Έναρξη ισχύος – Μη παραγωγή δεσμευτικών έννομων αποτελεσμάτων – Δεν εμπίπτει
(Άρθρο 263 ΣΛΕΕ· κανονισμός 806/2014 του Ευρωπαϊκού Κοινοβουλίου και του Συμβουλίου, άρθρα 18 §§ 1 έως 8, και 30 §§ 1 και 2)
(βλ. σκέψεις 13, 14)
2.
Αγωγή αποζημιώσεως – Αίτημα αποζημιώσεως συναρτώμενo προς το αίτημα ακυρώσεως – Απόρριψη του αιτήματος ακυρώσεως συνεπαγόμενη την απόρριψη του αιτήματος αποζημιώσεως
(Άρθρα 263 και 340 ΣΛΕΕ)
(βλ. σκέψη 17)
Διατακτικό
Το Γενικό Δικαστήριο διατάσσει:
1)
Απορρίπτει την προσφυγή-αγωγή.
2)
Παρέλκει η εξέταση των αιτήσεων παρεμβάσεως του Βασιλείου της Ισπανίας, της Ευρωπαϊκής Επιτροπής, της Banco Santander, SA και της Banco Popular Español, SA.
3)
Η Coral Venture, SL φέρει τα δικαστικά έξοδά της καθώς και τα έξοδα του Ενιαίου Συμβουλίου Εξυγίανσης (ΕΣΕ).
4)
Το Βασίλειο της Ισπανίας και η Ευρωπαϊκή Επιτροπή φέρουν τα δικαστικά έξοδά τους σχετικά με τις αιτήσεις παρεμβάσεως.
5)
Η Banco Santander φέρει τα δικαστικά έξοδά της καθώς και τα έξοδα της Banco Popular Español σχετικά με τις αιτήσεις παρεμβάσεως.